Deutsch blev født i [[Berlin]] ([[Schöneberg]]). Efter endt uddannelse som [[saxofon]]ist og [[pianist]] debuterede han som kapelmester i [[Tyskland]] [[1929]]. Han ernærede sig som komponist og arrangør af musik ved filmstudierne i Berlin indtil [[1933]] da [[jødeforfølgelserne]] satte ind, og han emigrerede til Danmark. Her blev han beskæftiget ved filmstudierne i Københavnsområdet. Oktober [[1943]] blev Deutsch arresteret af tyskerne og deporteret til koncentrationslejren [[Theresienstadt]], hvor han bl.a. organiserede lejrens orkester og var dets kapelmester til krigens slutning. Straks efter sin tilbagekomst til Danmark genoptog han sin karriere og arrangerede filmmusik. Sideløbende med filmkarrieren blev han [[1951]] dirigent for [[Dansk ungdoms Symfoniorkester]] og [[Københavns Kommunes Skoleorkester]] fra [[1955]]. I [[1947]] var han medstifter af [[Dansk Musikbearbejderforening]] og udgjorde sammen med formanden, [[Herman Hoffmark]], [[Vilfred Kjær]], [[Hans Schreiber]] og [[Henry Hagemann]] den første bestyrelse. Foreningens formål er at arbejde for kunstnerisk og økonomisk beskyttelse af musikarrangørers arbejder.
Personbillede_savnes Religion